**Systemkabling til Modicon M340 med 16 digitale I/O’er**

Den seneste tilføjelse til programmet af Varioface systemkabling gør det muligt at etablere en forbindelse til ind- og udgangskortet på Modicon M340 digitale 16-kanals I/O komponenter. Det vil sige, at fortrådning er reduceret til blot et par trin: de nye frontadaptere tilsluttes helt enkelt til I/O kortene og fastgøres med skruer. Frontadapterne, der er integreret i et lukket kabinet, forbindes med interface modulerne med forkonfektionerede systemkabler.

Mærkede stik og mærkningsmuligheder på kabinettet sikrer tydelig tildeling af signaler. Komponenternes spænding kan valgfrit forsynes via klemmer på adapteren eller via overførselsmoduler. Disse fås som passive komponenter med forskellig tilslutning, inkl. kniv-skilleklemmer. De aktive komponenter med relæer og optokoblere kobler belastninger op til 250 V AC/10 A eller håndterer indkommende strømme på op til 130 A. Dette gør dem særligt egnede til lamper og kapacitive belastninger.

Ved at anvende de intelligente Varioface løsninger kan I/O signalerne fra Modicon M340 systemet nemt forstærkes eller tilpasses. Dette gøres hurtigt med ren fortrådning og uden fejl.

For yderligere information kontakt Product Manager Brian Lumby, blumby@phoenixcontact.dk.